b'\n_START_ARTICLE_\nSojuz 11\n_START_PARAGRAPH_\nSojuz 11 var missionsbetegnelsen p\xc3\xa5 en flyvning med den sovjetiske rumkapsel Sojuz til den sovjetiske rumstation Saljut 1. Det var historiens f\xc3\xb8rste succerige sammenkobling mellem en rumkapsel og en rumstation, og den nittende flyvning i det sovjetiske Sojuz-rumprogram._NEWLINE_Kosmonauterne, Georgi Dobrovolski, Viktor Pazajev og Vladislav Volkov, forlod Bajkonur-kosmodromen den 6. juni 1971. Efter den vellykkede sammenkobling med Saljut 1, blev de den n\xc3\xa6ste dag, historiens f\xc3\xb8rste bes\xc3\xa6tning p\xc3\xa5 en bemandet rumstation._NEWLINE_P\xc3\xa5 turen tilbage til jorden den 29. juni 1971 omkom bes\xc3\xa6tningen. En defekt luftventil, der skulle have \xc3\xa5bnet kort f\xc3\xb8r landingen for at udligne trykket i kapslen med luften uden for, \xc3\xa5bnede allerede ved frakoblingen. Derved forsvandt luften i rumkapslen ud i verdensrummet og bes\xc3\xa6tningen blev kvalt. Kosmonauterne fik en statsbegravelse._NEWLINE_De tre kosmonauter er de eneste mennesker, der er d\xc3\xb8de i rummet._NEWLINE_Rumkapslen blev efterf\xc3\xb8lgende gennemgribende \xc3\xa6ndret, s\xc3\xa5 der blandt andet kun var plads til to mand, der nu kunne v\xc3\xa6re if\xc3\xb8rt rumdragter under flyvningen, med st\xc3\xb8rre sikkerhed til f\xc3\xb8lge.'